Πάπας Αγαπητός Α΄

Ο Αγαπητός Α΄ (Papa Agapito I, ... – 22 Απριλίου 536) ήταν Πάπας από τις 13 Μαΐου του 535 μέχρι τον θάνατό του, το 536. Δεν πρέπει να συγχέεται με τον όσιο Αγαπητό τον Ομολογητή, ο οποίος εορτάζει στις 18 Φεβρουαρίου ούτε με τον άγιο Αγαπητό τον Οσιομάρτυρα, ο οποίος εορτάζει στις 21 ΜαΐουJames Francis Loughlin, Pope St. Agapetus I, Catholic Encyclopedia.

 Η ζωή του 
Ο Αγαπητός γεννήθηκε στη Ρώμη, παρόλο που η ακριβής ημερομηνία γέννησής του είναι άγνωστη. Ήταν γιος Ρωμαίου ιερέα, με το όνομα Γορδιανός, ο οποίος σκοτώθηκε κατά τα χρόνια του Πάπα Συμμάχου (498–514).  Το όνομα του πατέρα του πιθανότατα υποδηλώνει σχέση με δύο άλλους πάπες: τον Φήλικα Γ' (483–492) και τον Γρηγόριο Α' (590–604).Martindale, Jones & Morris (1992), p. 23Dudden (1905), pages 7–8.

Ο Αγαπητός ίδρυσε, σε συνεργασία με τον Κασσιόδωρο, μία βιβλιοθήκη των εκκλησιαστικών συγγραφέων που έγραψαν σε ελληνική και λατινική. Προήχθη από αρχιδιάκονος σε Πάπα το 535. Πέτυχε να ανατρέψει τον Πατριάρχη Κωνσταντινουπόλεως Άνθιμο Α'.

Αρρώστησε και πέθανε στις 22 Απριλίου 536. Τον διαδέχτηκε στο παπικό αξίωμα ο Άγιος Σιλβέριος.
Αμφότερες η Ρωμαιοκαθολική και η Ορθόδοξη Εκκλησία τον ανακήρυξαν άγιο. Η μνήμη του τιμάται στις 20 Σεπτεμβρίου από την Καθολική και στις 17 Απριλίου από την Ορθόδοξη Εκκλησία.

Παραπομπές

 Λοιπές πηγές 


Louise Ropes Loomis, The Book of Popes (Liber Pontificalis). Merchantville, NJ: Evolution Publishing. ISBN 1-889758-86-8 (ανατύπωση της έκδοσης του 1916. Μετάφραση στα αγγλικά με λόγιες σημειώσεις).




Κατηγορία:Πάπες
Κατηγορία:Ιταλοί Πάπες
Κατηγορία:Πάπες 6ου αιώνα
Αγαπητός Α